གཉའ་ཁྲི་བཙན་པོས་བོད་ཁམས་དབང་དུ་བསྒྱུར་དུས་ཐོག་མར་ཕོ་བྲང་ནི་ས་དང་རྡོ་ལ་མ་བརྩིགས།རི་དྭགས་ཤ་བ་དང་འབྲོང་།གཅན་གཟན་སྟག་གཟིག་པགས་པ་ལ་གུར་ཕུབ་ནས་བྱས་ཏེ་རྗེས་སུ་ཡུམ་བུ་བླ་སྒང་བརྩིགས་པས།ཡུལ་ལ་སྔ་བ་ཡར་ལུང་སོག་ཀརྗེ་ལ་སྔ་བ་གཉའ་ཁྲི་བཙན་པོ།མཁར་ལ་སྔ་བ་ཡུམ་བུ་བརླ་མཁར།ཞེས་པའི་གཏམ་དེ་བྱུང་།གཉའ་ཁྲི་རྗེ་ལ་བཞུགས་ནས་ལམ་ལུགས་མང་བོ་བཙུགས།སྔོན་གྱི་ལོ་རྒྱུས་སུ་དེའི་སྐོར་གསལ་བོར་བཤད་ཡོད།ར་སང་དར་བ་དང་།ཁུང་བོ་གཉིས་ཀྱིས་ཁོད་པ་བྱས།མི་ཉག་གི་བཤེས་གཉེན་བློན་པོར་གསོལ།རིན་པོ་ཆེའི་རྒྱན་དམ་པ་སྐུ་ལ་བརྒྱན་ཞིང་།བཀའ་ཁྲིམས་བཟོས་ཏེ་མངའ་ཐང་བསྐྱེད།འཇིག་རྟེན་ཆོས་བཞིན་དུ་བསྐྱངས་པས་རྒྱལ་ཁམས་བདེ་ཞིང་སྐྱིད།སྲིད་ཀྱི་སྒྲིག་གཞི་མང་བོ་གསར་དུ་བཙུགས།